విపణిలోకి మారుతీ సుజుకీ 'ఎస్‌-క్రాస్‌'
-  ఎస్‌యూవీ సౌకర్యాలతో అధునాతన కారు
-  ధర రూ.8.34-రూ.13.74 లక్షలు
        న్యూఢిల్లీ: వాహన ప్రియులను గత కొంత కాలంగా ఊరిస్తూ వస్తున్న ఎస్‌-క్రాస్‌ కారును మారుతీ సుజుకీ సంస్థ ఎట్టకేలకు బుధవారం మార్కెట్లోకి విడుదల చేసింది. దేశంలోని అతిపెద్ద కార్ల తయారీ సంస్థ మారుతీ సుజుకీ క్రాస్‌ ఓవర్‌ వాహనాలను మార్కెట్లోకి తేవడం ఇదే తొలిసారి. డీజిల్‌తో నడిచే ఈ కార్ల ధరను కంపెనీ రూ.8.34 లక్షల నుంచి రూ.13.74 లక్షలుగా (ఎక్స్‌షోరూమ్‌, ఢిల్లీ) నిర్ణయించింది. రెండు డీజిల్‌ వేరియంట్లలో లభించే ఈ కార్లను ఇటీవలే కొత్తగా ప్రారంభించిన నెక్సా అవుట్‌లెట్‌ల ద్వారా విక్రయించనున్నారు.
మంచి పనితీరుతో అధునాతన వాహనాలను కోరుకునే వారి కోసం తాము ఈ కొత్త కారును అందుబాటులోకి తెచ్చినట్లుగా మారుతీ సుజుకీ తెలిపింది. వినియోగదారులు ఈ కారును ఆఫీసులకు తీసుకుపోయే విధంగానూ, పార్టీలు వీకెండ్‌ డ్రైవ్‌లకు వెళ్లేందుకు సరిపడేలా సమాన సౌకర్యాలతో అన్ని అవసరాలకు తగ్గట్టుగా దీనిని రూపొందించినట్లు మారుతీ సుజుకీ ఎగ్జిక్యూటివ్‌ డైరెక్టర్‌ ఆర్‌.ఎస్‌.కాల్సీ తెలిపారు. స్పోర్ట్స్‌ యుటిలిటీ వాహనంలోని (ఎస్‌యూవీ లోని) అన్ని రకాల ఫీచర్లను మారుతీ సుజుకీ ఈ కారులో అందుబాటులో ఉంచింది. ఇప్పటికే దాదాపు 6000 కార్లకు బకింగ్‌లు జరిగినట్లు మారుతీ తెలిపింది. దాదాపు రూ.600 కోట్లను వ్యచ్చించి సంస్థ కొత్త ప్లాట్‌ఫాంపై ఎస్‌-క్రాస్‌ను నిర్మించింది. ఎస్‌-క్రాస్‌ 1.3 కారు డీడీఐఎస్‌ 200 వేరియంట్‌ లీటరుకు 23.6 కి.మీ., డీడీఐఎస్‌ 320 మోడల్‌ వేరియంట్‌ 22.7 కి.మి. మేర మైలేజీని ఇస్తుందని సంస్థ వెల్లడించింది.
ఇతర ప్రత్యేకతలు..
     అ 16 అంగుళాల అలారు వీల్స్‌ అ రేర్‌ వైపర్‌ అ బయట ఉండే వెనుక అద్దంపై టర్న్‌ ఇండికేటర్‌ అ ఆటోమెటిక్‌ ఏసీ అ వాయిస్‌ కమాండ్‌ అ స్మార్ట్‌ప్లే ఇన్ఫోటైన్‌మెంట్‌ వ్యవస్థ అ అత్యాధునిక నావిగేషన్‌ వ్యవస్థ అ క్రూయిజ్‌ కంట్రోల్‌ అ ఆటోమెటిక్‌ హెడ్‌ ల్యాంప్స్‌ అ స్వయంగా అమరిపోయే క్లచ్‌ అ రెండు ఎయిర్‌ బ్యాగ్స్‌.
మీ స్నేహితులకు రికమెండ్ చెయ్యండి